Document ID: /roh_data/filtered/Billingualer_Corpus_interleaved-de-rm.jsonl.gz/89

This is a text translated from German to Rumantsch Grischun.
Touristische Erschliessungsplanung Parsenngebiet/Fondei/Fideriser Heuberge

Im Hinblick auf die Schaffung eines Nutzungs- und Erschliessungskonzepts für den Raum Parsenngebiet/Fondei/Fideriser Heuberge liegt eine erste umfassende Studie vor. Die Studie wurde vom Koordinationsausschuss und von den Bergbahn-Unternehmungen in Auftrag gegeben. Die betroffenen Gemeinden und Regionen wie auch die Umweltschutz-Organisationen erhalten die Möglichkeit, sich dazu bis Ende August 1998 vernehmen zu lassen.

Die vom Koordinationsausschuss und von den betroffenen Bergbahnen in Auftrag gegebene und von der Koordinationsgruppe am 3. Juli 1998 behandelte Studie zur touristischen Erschliessungsplanung Parsenngebiet/Fondei/Fideriser Heuberge befasst sich insbesondere mit Fragen der touristischen Erschliessung und Ausstattung des zusammenhängenden Skigebietes, mit den räumlichen Auswirkungen allfälliger zusätzlicher Zubringerbahnen auf Natur, Landschaft, Siedlung und Verkehr sowie mit den volkswirtschaftlichen Auswirkungen auf die Regionen und Standortgemeinden. Schwergewichtige Inhalte der Studie bilden die Zubringeranlagen aus der Landschaft Davos und aus der Talschaft Prättigau (Varianten Fideris Station-Heuberge bzw. Serneus-Büel-Kreuzweg) sowie die Skigebiets-Erweiterung Hinteres Fondei (Verbindungskorridor).

Die Studie dient dazu, unter Berücksichtigung der Ergebnisse des eingeleiteten Vernehmlassungsverfahrens ein Nutzungs- und Erschliessungskonzept für das zusammenhängende Skigebiet auszuarbeiten. Dabei sind Nutzungskonflikte und Machbarkeit für die verschiedenen Lösungsvarianten zu prüfen. Im Rahmen einer Gesamtbeurteilung und Interessenabwägung soll schliesslich ein Konzept festgelegt werden, das in der Folge sukzessive in die Richtpläne der beteiligten Regionen und in die Ortsplanungen der betroffenen Territorialgemeinden einfliessen kann.

Die in der Koordinationsgruppe zusammengeschlossenen Planungsträger aller Stufen erhoffen sich von diesem Vorgehen, dass sich der fragliche Raum in Zukunft vermehrt nach einer allseits abgestimmten gesamtkonzeptionellen Planung entwickeln wird. Bis anhin war die Entwicklung oft von kurzfristigen Partikularinteressen der einzelnen Unternehmungen geprägt oder infolge unterschiedlicher Vorstellungen gar blockiert. Eine solche Ausrichtung auf eine gesamtkonzeptionell abgestimmte und losgelöst vom Druck konkreter Projekte entstandene Planung liegt zweifellos in einem grossen öffentlichen Interesse und fördert eine engere Zusammenarbeit zwischen allen beteiligten Akteuren.

Gremium: Koordinationsgruppe Touristische Erschliessungsplanung

Quelle: dt Departement des Innern und der Volkswirtschaft

Data: 03.07.1998

Planisaziun per l'avertura turistica dal territori Parsenn/Fondei/Fideriser Heuberge

En vista a la creaziun d'in concept d'utilisaziun e d'avertura per il territori Parsenn/Fondei/Fideriser Heuberge è vegnì fatg l'emprim studi global. Il studi è vegnì incaricà da la giunta da coordinaziun e da las interpresas da pendicularas. Las vischnancas e las regiuns pertutgadas sco er las organisaziun per la protecziun da l'ambient han la pussaivladad da prender posiziun davart il studi fin la fin d'avust 1998.

Il studi davart la planisaziun per l'avertura turistica dal territori Parsenn/Fondei/Fideriser Heuberge ch'è vegnì incaricà da la giunta da coordinaziun e da las pendicularas pertutgadas e ch'è vegnì tractà da la gruppa da coordinaziun ils 3 da fanadur 1998, s'occupa spezialmain da dumondas da l'avertura turistica e dal furniment dal territori da skis collià, da las consequenzas territorialas da las eventualas pendicularas d'apport supplementaras sin la natira, la cuntrada, l'abitadi e sin il traffic sco er da las consequenzas da l'economia publica sin las regiuns e las vischnancas. Ina gronda muntada en il studi han ils indrizs d'apport da Tavau e dal Partenz (variantas Fideris staziun-Heuberge resp. Serneus-Büel-Kreuzweg) sco er l'engrondiment dal territori da skis al Fondei dadens (corridor da colliaziun).

Il studi serva per elavurar in concept d'utilisaziun e d'avertura per il territori da skis collià, e quai resguardond ils resultats da la procedura da consultaziun ch'è iniziada. En quest connex èn d'examinar ils conflicts d'utilisaziun e da realisabladad per las differentas variantas da soluziuns. En il rom d'in giudicament total e d'ina ponderaziun dals interess duai la finala vegnir fixà in concept che po vegnir integrà silsuenter successivamain en ils plans directivs da las regiuns participadas ed en las planisaziuns localas da las vischnancas territorialas pertutgadas.

Ils purtaders da las planisaziun da tut ils stgalims ch'èn s'unids en la gruppa da coordinaziun spetgan da questa procedura ch'il territori en dumonda vegnia sviluppà en il futur tenor ina planisaziun cun in concept general ch'è accordà envers tut ils participads. Fin uss vegneva il svilup savens influenzà dals interess particulars da las singulas interpresas u bloccà pervi da las differentas finamiras dals participads. Ina planisaziun orientada envers in concept general e separada dal squitsch da tscherts projects concrets è segiramain da grond interess per la publicitad e promova la stretga collavuraziun tranter tut ils participads.

Gremi: gruppa da coordinaziun planisaziun d'avertura turistica

Funtauna: rg departament da l'intern e da l'economia publica

Data: 03.07.1998